Nädal tagasi helistas Kassiabisse Vene saatkonna töötaja. Nende töötaja rentis maja ja sissekolides  avasta, et maja oli hõivatud elaniku poolt- kuldkollane hiidmõõtudes kass. Paraku 2 päeva pärast kiisu poegis ja tõi ilmale kuus kassipoega. Vene saatkonnas käivitus operatsioon "kass" , kus saatkond üritas leida kassiperele pääsemise võimalust. Nii saabus hoiukodu õuele siniste numbrimärkidega diplomaadimasin ja saabus kassiema HELIOS koos kuue vastsündinuga- kolm kollast ja kolm kilpkonnavärvides pimedat mutikest.  Praegu on nad veel nii tillud, et kassipere häirimine ei ole mõistlik, kuid ema on fantastiline. Heliosel on näost aimata, et tema sugulane on olnud Pärsia tõugu, sest nägu on iseloomulikult lai ning nina veidi lössis. Esivanemalt on ta saanud ka erilise hääle, mis tüüpiline pärslasele. Karv ei ole väga pikk, on kuldkollane ja  pehme. Kollastest pojakestest on üks pigem roosakas. Eile avanesid paaril juba natuke silmad. Anname neile aega kasvada ja vaatame, mis välja tuleb. Olude sunnil tuli kassiema kiirkorras vaktsineerida. Vaatamata sellele tunnevad nad ennast hästi. Matsutamine on nii kõva, et öösel äratab unest   Emme on väga noor ja tahab mängida. Vahel kui titad magavad, peksab palli käpaga ja sudib  suletutti. Paari päeva pärast saab ka pilte.